Aalborg Stiftstidende, 1838-10-04
Rusland. Det franske Blad Commerce melder efter et Brev fra Lemberg af 8de Septbr. om betydelige russiske Troppebevægelser mod den tyrkiske Grændse. 120000 Mand med 400 Stykker Skyts skulle forsamles der under Paskewitsch's Overcommando. Armeen fører Navn af Activ Sydarmee." - Deutscher Courier, taler ogsaa i en Beretning fra Berlin om Troppebevægelser mod Sortehavet og Concentrering af den polske Armee, hvis Hensigt man endnu ikke ret kjender. England. Radicalerne ere i overordentlig Activitet i alle Manufacturdistricterne. Den største Folkeforsamling, som endnu nogensinde er bleven afholdt i Storbrittannien, fandt Sted i Manchester den 27de dennes om Middagen Kl. 11 Alle Fabrikherrer, Torier, Whigger eller Radicale, havde maattet lukke deres Fabrikker, thi Alt strømmede, trods Regnen, til den store Folkeforsamling, der - efter den radicale Manchester-Morning-Advertiser - talte ikke mindre end 300,000 Mennesker. Kl. 11 indfandt sig Medlemmerne af Manchester-Unionen i høitidelig Procession med vaiende Bannere med betydningsfulde Jnscriptioner (hvoraf de interessanteste imorgen skulle blive meddeelte). Et mægtigt, næsten frygteligt Skue frembød den uoverskuelige Masse af Mænd, Qvinder og Børn med alvorsfulde, af Nød og Besværligheder furede Ansigter, og som modtoge de ankommende Talere med høie trehundredtusindstemmige Jubelraab. Parlamentsmedlemmet Fielden holdt den første Tale, der modte et tordnende bifalds=Raab. Det hedder heri blandt Andet: Underhuset indrømmer, at J egentlig med Ret kunne fordre en Stemme i Folkerepræsentationen, men, tilføier det: J. ere for fattige og uvidende. At J ere fattige, det er sandt, deri ville J selv være enige med mig, men til denne Fattigdom ere i bragte ved et skjændigt Skattesystem." (Hør hør, hør.) Efterat have skildret, hvorledes det var Krigen, som England i en Række af Aar førte med Frankrig for at tilintetgjøre dette Lands Frihed, der havde væltet den store Gjældsbyrde paa Landet og fremkaldt skrækkelig Elendighed blandt de arbeidende Classer, fortsætter Taleren: "Hvad gjorde nu de saakaldte Folkerepræsentanter for at formindske Elendigheden, hvad gjorde de, de gave 1815 Kornlovene for at fordyre Brodet og ophævede Eiendomsskatten, fordi de Rige skulde betale den! jeg spørger nu, vilde det fattige, det uvidende Folk, vilde det have givet saa usalige Love, Taleren advarede imod ikke at indskrænke sig til Modstand mod Kornlovene alene, men vedblive Paakaldelsen af det eneste Lægemiddel for al Elendigheden: den almindelige Stemmeret. - Saa alvorlige, ja næsten truende, disse Demonstrationer end ere, synes dog en i den ministerielle Morning-Chroniele indeholdt Artikel, og som man efter Bladets Farve tillægger Vægt, kun lidet at trøste dem, der alt i næste Parlamentsmøde havde gjort sig Haab om en Ophævelse eller idet mindste en Modification af de bestaaende Kornlove, da Grundeierne ere Herrer i Landet (?) og i Parlamentet, og en Forandring i Kornlovene er altfor stridende imod deres private Jnteresser, ja at neppe Ministrene selv, ligesaalidet som det øvrige grund eiende Aristokratie, ville være upartiske i denne Sag, eller det, selv om dette ikke var Tilfældet, vil kunne hjelpe at fremkomme med Forslag, der af Legislaturen med stor Majoritet ville blive forkastede. Den eneste Udsigt til Kornlovenes Ophævelse, hedder det endvidere deri, er den, at den offentlige Mening skulde udtale sig saa afgjørende imod dem, at Modstanden fra Parlamentets Side derved kunde overvindes. Red. af Berlings Avis, Hr. Nathanson, gjør opmærksom paa, at Kornpriserne i England for Øieblikket, efter de sidste Londonner=Børsberetninger, staae 50 pCt. høiere end paa det hamborgske Kornmarked.)